Na temelju članka 3. Pravilnika o priznanjima i nagradi za promicanje zaštite na radu (“Narodne novine”, broj 1/11), Ministarstvo rada i mirovinskoga sustava, raspisuje

**Javni poziv**

**za podnošenje prijedloga za dodjelu**

**priznanja i nagrade za promicanje zaštite na radu**

I.

Predmet javnog poziva je dodjela priznanja i nagrade za promicanje zaštite na radu.

Za promicanja zaštite na radu se dodjeljuju:

- priznanja

- nagrada za životno djelo.

Priznanja i nagrada za životno djelo se dodjeljuju za ostvarene značajne rezultate i postignuća u zaštiti na radu te unaprjeđenje zaštite na radu s ciljem smanjenja broja i intenziteta ozljeda na radu, profesionalnih bolesti i drugih bolesti u svezi s radom.

II.

Priznanja se dodjeljuju osobama koje su:

- ostvarile postignuća koja su unaprijedila zaštitu na radu,

- iskazale kreativnost, radišnost, predanost i upornost u realizaciji postignuća i

- bile radno aktivne u zaštiti na radu najmanje 10 godina.

Nagrada za životno djelo se dodjeljuje osobi koja je:

- ostvarila postignuće koje je unaprijedilo zaštitu na radu,

- iskazala kreativnost, radišnost, predanost i upornost u realizaciji postignuća i

- bila radno aktivna u zaštiti na radu najmanje 20 godina.

Postignuće na kojemu se temelji prijedlog za nagradu za životno djelo, mora utjecati na unaprjeđenje zaštite na radu u Republici Hrvatskoj.

III.

Prijedlog za dodjelu priznanja i nagrade za životno djelo mogu podnijeti pravne i fizičke osobe.

Kandidat/kinja za dodjelu nagrade i priznanja može biti fizička osoba.

Prijedlog za dodjelu priznanja i nagrade mora sadržavati:

- osobne podatke kandidata/kinje,

- kratak opis prijedloga za dodjelu priznanja ili nagrade, s mjerljivim pokazateljima

 doprinosa zaštiti na radu (najviše četiri kartice teksta),

- vrstu priznanja ili nagrade s obrazloženjem,

- podatke o predlagatelju.

Prijedlog može sadržavati i druge priloge, kao što su popis ostalih dostignuća kandidata/kinja na području zaštite na radu, mišljenja nezavisnih stručnjaka o doprinosu kandidata/kinje predloženog za dodjelu priznanja ili nagrade i slično.

O dodjeli priznanja i nagrade za životno djelo odlučuje povjerenstvo koje imenuje ministar nadležan za zaštitu na radu.

Priznanja i nagrada će se dodijeliti u prigodi Nacionalnog dana zaštite na radu, 28. travnja 2016. godine.

Prijedlozi se dostavljaju Ministarstvu rada i mirovinskoga sustava, 10000 Zagreb, Ulica grada Vukovara 78, u zatvorenoj omotnici s naznakom:

* “Prijedlog za dodjelu priznanja za promicanje zaštite na radu” odnosno
* “Prijedlog za dodjelu nagrade za životno djelo za promicanje zaštite na radu”

IV.

Rok za podnošenje prijedloga je 18. ožujka 2016. godine.

Nepotpuni prijedlozi i prijedlozi podnijeti nakon isteka roka neće se razmatrati.

 Ministarstvo rada i

mirovinskoga sustava

KLASA: 060-02/16-01/02

URBROJ: 524-03-02-01/1-16-1

Zagreb, 14. siječnja 2016.